**Barthold Johan Halle** (født 22. mai 1925 i Horten) er en norsk teaterinstruktør, dramatiker og teatersjef.

Kunstnerisk virke
-----------------

Barthold Halle har siden 1949 arbeidet som instruktør ved flere teatre, blant annet Studioteatret, Rogaland Teater, Folketeatret, Riksteatret og Nationaltheatret. I tillegg har han hatt oppdrag innen radio, fjernsyn og film. I 1967 begynte han som instruktør ved Oslo Nye Teater, og fra 1978 til 1984 var han teatersjef samme sted. Siden har Barthold Halle vært frilansinstruktør.

Barthold Halle har skrevet sju egne stykker og satt iscene nærmere 150 forskjellige oppsetninger, også opera og dukketeater. Til hans store iscenesettelser hører blant annet *Peer Gynt* på Riksteatret i 1960, Shakespears *Helligtrekongersaften* på Oslo Nye Teater i 1963 og Ibsens *Brand* på Nationaltheatret i 1966. Han har også laget flere viktige oppsetninger for Festspillene i Bergen i samarbeid med Edith Roger. Barthold Halle var regissør for Oslo Nye Teaters figurteaterversjon av Henrik Ibsens drama *Hedda Gabler*, som hadde premiere i 1994. NRK Fjernsynsteatret viste denne forestillingen i 1996; samme år vant stykket prisen for beste scenografi på Baltic House International Theatre Festival i St. Petersburg. Scenografien var ved Lisbeth Narud, som også hadde designet dukkene.

Ved sitt 90-årsjubileum i 2015 hadde Barthold Halle hatt regiansvaret for over 150 oppsetninger, og var stadig i virksomhet som regissør.

Priser og utmerkelser
---------------------

I 1999 mottok Halle Tyrihansprisen for figurteateroppsetninger av Astrid Lindgrens *Mio, min Mio*, Henrik Ibsens *Hedda Gabler* og William Shakespeares *Stormen*.

Familie
-------

Barthold Halle er far til dramatikeren Jesper Halle, jazzsaksofonisten Morten Halle, og jazzsaksofonisten Klaus Ellerhusen Holm. Han er farfar til filmskaperen Mariken Halle.

Referanser
----------

1. ↑   Autorités BnF, BNF-ID 12241651d, catalogue.bnf.fr, besøkt 30. desember 2019[Hentet fra Wikidata]
2. ↑  «NRK TV - Se 'Hedda Gabler'». *NRK Fjernsynsteatret* **(norsk)**. 9. juni 1996. Besøkt 2. januar 2018 – via www.nrk.no.
3. 1 2  Eide, Harriet (22. mai 2015). «Lekende 90-åring». *Dagbladet.no* **(norsk)**. Besøkt 2. januar 2018. «Bartholds kunstneriske liv er et produktivt eventyr. Regi i mer enn 150 oppsetninger; opera, teater, film, radioteater, fjernsynsteater, dokketeater. La bare to være nevnt; «Dans ropte fela» som fikk internasjonalt ry, og Munch-balletten «Mot solen», som er tilgjengelig i spenstig gjensyn i NRKs nett-tv. Begge i samarbeid med en annen bauta i norsk teater og ballett, danser, koreograf og instruktør Edith Roger.»

Eksterne lenker
---------------

* (en) Barthold Halle på Internet Movie Database Rediger på Wikidata

* (no) Barthold Halle hos Nationaltheatret Rediger på Wikidata

* (no) Barthold Halle hos Sceneweb Rediger på Wikidata
* (no) Kort biografi og bilde
* (no) Barthold Halle Arkivert 2. august 2021 hos Wayback Machine. hos Norske Dramatikeres Forbund
* (no) Figurteaterpris til Barthold Halle 1999


|  |  |  |
| --- | --- | --- |
| Forgjenger:**Mentz Schulerud** | **Teatersjef ved Studentteatret i Oslo**(1948–1948) | Etterfølger:**Kirsten Henriksen** |

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Store Danske Encyklopædi **·** BIBSYS **·** VIAF **·** ISNI **·** BNF **·** BNF (data) **·** SUDOC
 |